A CSOK Plusz hitel igénybevételi feltétele a gyermekvállalás. Így meglévő gyermekekre, gyermekvállalás nélkül nem vehető igénybe.
Gyermektelen házaspár legalább egy, legfeljebb három,
egygyermekes házaspár legalább egy, legfeljebb kettő,
két- vagy többgyermekes házaspár egy gyermeket vállalhat a CSOK Plusz keretében.
Gyermeknek számít az igénylő vér szerinti vagy örökbefogadott eltartott gyermeke, aki a 25. életévét még nem töltötte be, vagy betöltötte, de megváltozott munkaképességű személynek minősül. Gyermeknek számít a magzat is a várandósság betöltött 12. hetét követően.
A házaspár gyermekvállalásának teljesítésére előírt határidő egy gyermek vállalása esetén 4 év, két gyermek vállalása esetén 8 év, 3 gyermek vállalása esetén 10 év.
A gyermekvállalás örökbefogadással is teljesíthető.
Ha a korábbi házasságotokban született már gyermek, de az új házasságban is vállaltok gyermeket, akkor a korábbi gyermekek is beleszámíthatnak a gyermekszámba. Ennek feltételeit  a CSOK Pluszra jogosult mozaikcsaládokról szóló cikkünkben részletezzük.